text: Hjemmeværnet indtager Horsens
  16 februar 2012 kl. 14.18
  Det Syd- og Sønderjyske hjemmeværn skal stille med 100 hjemmeværnsfolk, når Danmark til maj skal være vært for starten på det store etapecykelløb Giro d'Italia.
  De 100 skal løse opgaver i forbindelse med afviklingen af løbet, oplyser presseofficer Ninna C. H. Villadsen.
  Giro I?talia har for første gang nogensinde valgt at indlede løbet i Danmark. Der bliver fire dage med præsentation af holdene og enkeltstart i Herning, en etape i Vestjylland med start og mål i Herning samt en etape i Sydøstjylland med start og mål i Horsens. 
  75 af de 100 skal komme fra Politihjemmeværnet, mens de sidste 25 pladser er tildelt andre enheder. 
  Hjemmeværnsfolkene skal under opholdet bo i Borrislejren i Vestjylland, de fire dage løbet afvikles og vil blive transporteret ud til posterne, de skal bemande hver morgen.
  